उत्तर प्रदेश में कोरोना का महाविस्फोट, 24 घंटे में आए 18 हजार से ज्यादा नए मामले
उत्तर प्रदेश में कोरोना वायरस का महाविस्फोट हुआ है। प्रदेश में पिछले 24 घंटों में संक्रमण के 18,021 मामले सामने आए हैं। यह अब तक 24 घंटो में रिकॉर्ड सबसे ज्यादा मामले हैं। वहीं, राजधानी लखनऊ में ही अकेले 5382 नए मामले आ गए हैं।
लखनऊ: उत्तर प्रदेश में कोरोना वायरस का महाविस्फोट हुआ है। प्रदेश में पिछले 24 घंटों में संक्रमण के 18,021 मामले सामने आए हैं। यह अब तक 24 घंटो में रिकॉर्ड सबसे ज्यादा मामले हैं। वहीं, राजधानी लखनऊ में ही अकेले 5382 नए मामले आ गए हैं।प्रयागराज में 1856, कानपुर में 1271 केस और वाराणसी में 1404 आने से स्थिति चिंताजनक हो रही है। उत्तर प्रदेश अपर मुख्य सचिव स्वास्थ्य अमित मोहन ने बताया कि प्रदेश में डिस्चार्ज लोगों की संख्या 3,474 है। सक्रिय मामलों की संख्या 95,980 है। संक्रमण से अब तक 9,309 लोगों की मृत्यु हुई है। कल प्रदेश में 2,18,965 सैंपल की जांच हुई है।अपर मुख्य सचिव ने बताया कि अब तक प्रदेश में कुल 3,71,73,548 सैंपल की जांच की जा चुकी है। कल 12 अप्रैल को टीका दिवस के दिन 5,08,000 से ज्यादा लोगों को टीका लगाया गया था। अब तक 80,18,671 लोगों को वैक्सीन की पहली डोज़ दी गई है। 13,44,110 लोग अपनी दूसरी डोज़ भी ले चुके हैं।उत्तर प्रदेश के किस जिले में आज कितने मामले आए, जानने के लिए क्लिक करेंवहीं देश में एक दिन में सामने आ रहे संक्रमण के नये मामलों में से 80.80 प्रतिशत मामले महाराष्ट्र, उत्तर प्रदेश और दिल्ली समेत 10 राज्यों से हैं। केंद्रीय स्वास्थ्य मंत्रालय ने मंगलवार को बताया कि पिछले 24 घंटों में कुल 1,61,736 नये मामले आए। इन 10 राज्यों की सूची में छत्तीसगढ़, कर्नाटक, तमिलनाडु, मध्य प्रदेश, गुजरात, राजस्थान और केरल भी शाामिल है।मंत्रालय ने बताया कि देश में रोजाना के नये मामलों को बढ़ना जारी है। महाराष्ट्र में सर्वाधिक नये मामले सामने आए। इसके बाद उत्तर प्रदेश और छत्तीसगढ़ में नये मामले आए हैं। मुख्यमंत्री अरविंद केजरीवाल ने बताया कि दिल्ली में पिछले 24 घंटों में 13,500 मामले सामने आए। देश में कुल 12,64,698 लोग उपचाराधीन हैं, जो संक्रमण के अब तक के कुल मामलों का 9.24 प्रतिशत है। पिछले 24 घंटों के दौरान उपचाराधीन मरीजों की संख्या में 63,689 का इजाफा हुआ है। देश में कोरोना वायरस संक्रमण का इलाज करा रहे कुल मरीजों में से 68.5 फीसदी मरीज पांच राज्यों - महाराष्ट्र, छत्तीसगढ़, कर्नाटक, उत्तर प्रदेश और केरल में हैं।अकेले महाराष्ट्र में 44.78 फीसदी मामले हैं। सोलह राज्यों - महाराष्ट्र, छत्तीसगढ़, कर्नाटक, दिल्ली, तमिलनाडु, मध्य प्रदेश, गुजरात, हरियाणा, राजस्थान, पंजाब, केरल, तेलंगाना, उत्तराखंड, आंध्र प्रदेश और पश्चिम बंगाल में रोजाना के नये मामले लगातार बढ़ रहे हैं। देश में स्वस्थ होने वालों की संख्या 1,22,53,697 है, जिनमें से 97,168 लोग पिछले 24 घंटों में ठीक हुए हैं। ये भी पढ़ें